Când plecaţi în vacanţă, nu mai trebuie să vă faceţi griji că nu are cine să vă hrănească pisica . La asta s - au gândit inventatorii $NE$ . Aparatul care seamănă cu un espressor le oferă felinelor apă şi mâncare la ore fixe . Stăpânii de pisici au nevoie de o simplă aplicaţie pe telefon, prin care pot seta aparatul chiar şi de la distanţă . Catspad poate fi programat să elibereze mâncare şi apă la anumite intervale orare . Aparatul poate stoca 1,7 kg de hrană uscată, cam cât mănâncă într - o lună o pisică adultă, plus 8 litri de apă . În momentul în care proviziile sunt pe terminate, dispozitivul trimite o alertă pe telefon . Catspad poate fi conectat la priză, dar are şi o baterie pentru penele de curent . În plus, dacă utilizatorii au mai multe pisici acasă, aparatul le va identifica şi va avea grijă ca fiecare să primească alimentaţia stabilită . Pentru mai multe știri din domeniul științei și tehnologiei, urmăriți în fiecare vineri, de la ora 19 : 00, pe $NE$ $NE$ „$NE$ de științe”, prezentat de $NE$ $NE$ .